Ny iRobot Terra plæneklipper slår græsset uden du behøver grave ledninger ned

Hvis du allerede ejer en nyere Roomba robotstøvsuger – som er det, firmaet er kendt for – ved du at robotten laver et kort over huset og dets rum – så den kan navigere rundt lidt mere intelligent end bare den tilfældige måde de første generationer kørte rundt. Men hvorfor kan man ikke gøre det samme i haven? Her har man indtil nu skulle grave ledninger ned, der guider robotplæneklipperen rundt i haven så den ikke pludselig tager et blomsterbed eller kører ud på vejen. Nu vil iRobot gøre noget ved sagen, og lancerer derfor iRobot Terra – en robotplæneklipper, der kan klippe græsset uden ledninger rundt langs kanten af plænen.

Trådløse fyrtårne guider

I stedet for ledningerne sætter du nogle trådløse fyrtårne op et par steder i haven – de giver iRobot Terra pejlemærker så den ved hvor den er – og så laver den ellers et internt kort over haven, så den holder sig indenfor græsset.

Billede: iRobot

Robotten kan styres fra en telefon ligesom robotstøvesugerne, og der er mulighed for at styre alt fra klippehøjde til timere. Den skulle i øvrigt kunne klare al slags vejr og derudover også være nogenlunde terrængående så en have med forskellige udfordringer skulle den sagtens kunne håndtere.

Kommer i 2019

iRobot er ikke særligt åbenmundede omkring tidshorisonten for den nye robot, men lover dog, at den er på markedet i løbet af 2019 i Tyskland og USA – men der er ikke nyt om andre markeder endnu. Prisen er der heller ikke nogen informationer om for nærværende.

Ny iRobot Terra plæneklipper slår græsset uden du behøver grave ledninger ned